Francis Ford Coppola

**Francis Ford Coppola** (født 1939) er en amerikansk filmregissør, produsent og manusforfatter. Han er kjent blant annet for sin regi av *[[Gudfaren]]*-trilogien. Han ble nominert til Oscar for Beste regi for *Gudfaren*, men vant den ikke. *Gudfaren* vant Beste film og Beste adapterte manus (Coppola og Mario Puzo). For oppfølgeren, *[[Gudfaren 2|Gudfaren del 2]]* (1974) vant han Oscar for beste regi. 

Coppola er far til skuespiller og regissør Sofia Coppola, bror til skuespiller Talia Shire og onkel til skuespilleren Nicolas Cage. Faren Carmine laget musikk blant annet til *Gudfaren 2*. Talia Shire, Coppolas søster, og hans datter Sofia Coppola (som lite barn) medvirket i *Gudfaren 2*.

## Bakgrunn og familie
Francis Ford Coppola ble født 7. april 1939 som sønn av musikeren og komponisten Carmine Coppola og skuespilleren Italia Pennino (1912-2004) i Detroit. Morens foreldre innvandret fra Napoli. Navnet Francis fikk han morfaren Francesco Pennino. Farfaren Agostino Coppola innvandre fra landsbyen Bernalda i Sør-Italia.

Storebroren August Floyd Coppola ble far til skuespilleren Nicolas Cage. Hans søster er Talia Shire. Mellomnavnet *Ford* kommer av at faren var arrangør av *Ford Sunday Evening Hour* på CBS Radio. Umiddelbart etter Francis' fødsel flyttet familien til New York City.

Da han var ti år ble Coppola syk med polio under en speidertur; han ble lammet på venstre side. Under de følgende ni månedene som sengeliggende, så han mye på fjernsyn og begynte å fremføre marionettespill til andres underholdning. Coppola aksepterte at han aldri ville kunne løpe igjen. Faren fikk imidlertid engasjert en fysioterapeut som satte gutten i stand til å komme seg videre på skolen. Da han nesten hadde kommet seg helt, ga foreldrene han et 8-millimeters filmkamera. Slik fikk han tatt sine første filmopptak.

Hans eldste sønn Gian-Carlo døde i en ulykke i 1986; hans datter Gia (egentlig Gain-Carla) Coppola har blitt filmskaper som bestefaren. Gia Coppola ble født etter farens død og ble oppfostret av moren og medlemmer av storfamilien Coppola. Filmskaperen Roman Coppola er sønn av Francis Ford Coppola.

Musiker og filmskaper Robert Schwartzman og skuespiller Jason Schwartzman er sønner av Talia Shire og nevøer av Coppola.

## Utdannelse
Han ble innskrevet på New York Military Academy, der faren håpet at han skulle lære seg å spille tuba. Han gjorde det godt på skolen, men brøt av etter 18 måneders *[[High School]]* og trakk seg tilbake til Manhattan. Han vendte tilbake til *High School*, og spilte da igjen tuba, og komponerte sine første egne stykker.

Han fikk så studiestipend til Hofstra University, der broren tidligere hadde studert. Der gikk han på teaterseminarer og iscenesatte sine første scenefremtredender. En film som gjorte sterkt inntrykk på han den gang, var Sergej Eisensteins* * (1927).

Etter dette studiet begynte han i 1959 på University of California, Los Angeles' filmhøyskole (UCLA School of Theater, Film and Television). Der ble han kjent med den uavhengige filmprodusenten Roger Corman og ble hans assistent. Han hjalp Corman med å produsere noen filmer, blant annet *[[Battle Beyond the Sun]]*, og fungerte da både som filmmanusforfatter, produksjonsassistent, lydregissør og regissør, og lærte seg på den måten alle sider av en filmproduksjon. I studietiden laget han også flere lavbudsjettsfilmer i skrekk- og pornosjangeren; dels som regissør, dels som manusforfatter. 

Coppolas egen regidebut kom i 1961 med sex/westernfilmen *Tonight for Sure*. Deretter regisserte han i 1963 skrekkfilmen *[[Dementia 13]]*. Han hadde selv skrevet dreieboken til denne kultfilmen som handlet om en seriemorder. *Dementia 13* hadde et budsjett på rundt 20.000 dollar og ble innspilt i Irland. I 1968 avsluttet han studiene i Los Angeles med avgangsårgangens beste karakterer.

## Virke

### Etablering i filmbransjen

Francis Ford Coppolas avgangsfilm ved UCLA het *You're a Big Boy Now* (1966). Takket være den ble han engasjert av Warner Bros. til å regissere Broadway-suksessen *Finian's Rainbow*, et teaterstykke fra 1947. I juni 1968 begynte Coppola med innspillingen av *[[Finian's Rainbow (film)|Finian's Rainbow]]* og møtte da George Lucas, som hadde vunnet et «Samuel Warner Memorial»-stipend som innebar at han kunne få følge en av Warner Bros.' filmproduksjoner for å lære mer om bransjen. Lucas valgte seg *Finian's Rainbow*. Coppola engasjerte Lucas som assistent i filmingen av *Finian's Rainbow*. Filmen ble en fiasko, og dessuten bidro et element av handlingen til at han ble beskyldt for rasisme.

Men ut av det hele var det oppstått et vennskap mellom Coppola og Lucas. Regissøren fortalte Lucas at han aktet å produsere en *road movie* på grunnlag av novellen *Echoes*, som han selv hadde skrevet. *[[The Rain People]]* forteller om en gravid kvinne som forlates midt på natten av sin ektemann. Hun begir seg så ut på en reise uten mål sammen med en boms. Coppola ville ha med seg Lucas på reise fra New York til Nebraska og filme det hele underveis sammen, helst helt uavhengig av Hollywoods filmstudioer. Ettersom Lucas på den tid selv ville begynne på sitt eget prosjekt *[[THX 1138]]*, kom Coppola med et tilbud: Han ville sikre Lucas en avtale med Warner Bros.-Seven Arts, så Lucas skulle få betalt for å skrive dreieboken til *THX 1138*. Slik kunne Lucas ledsage Coppola som assistent for *The Rain People* og samtidig på reisen arbeide på *THX 1138*.

Coppola, som lenge hadde ønsket å bli uavhengig av Hollywoods filmindustri, foreslo for Lucas at de skulle starte sitt eget filmstudio. Coppola undersøkte også andre uavhengige studioer, som Lanterna Films i Danmark, og fikk der en zoetrop som gave ved besøket. Kort etter bestilte han og Lucas sitt eget filmutstyr og fant passende lokaler i San Francisco i 1969. Så startet de studioet American Zoetrope.

### Gudfaren-trilogien
Så fikk han et uimotståelig tilbud om å filme mafiaeposet *[[The Godfather]]* av 1972, etter en roman av Mario Puzo. Dette ble hans gjennombrudd som regissør. Oppfølgeren to år etter ble også en stor suksess. Coppola tjente en liten formue på *Gudfaren* som var en kommersiell suksess. Paramount ønsket oppfølgeren klar til den lukrative julesesongen 1974. Mye av de nyeste delen av historien ble funnet på av Coppola og tilføyde historien i Puzos opprinnelige roman. *Gudfaren 2* ble ikke en like stor kommersiell suksess som forløperen, men fikk svært god omtale av filmkritikerne. Coppola nølte med å ta på seg oppdraget med oppfølgeren og anbefalte i stedet Martin Scorsese. Coppola sa ja da Paramount gikk med på å inkludere lange deler om den unge Vito Corleones liv med Robert De Niro i rollen. I følge The Numbers ble *Gudfaren 2* den sjette mest innbringende filmen i USA i 1974 (med over 30 millioner solgte billetter). Til sammenligning ble den første filmen den mest innbringende filmen i USA i 1972 (med over 78 millioner solgte billetter).

Han lot seg overtale til å produsere *[[Gudfaren 3]]*. Kritikerne var mellomfornøyde. 

### Videre virke
Coppolas hadde stor suksess i 1979 Vietnam-eposet *[[Apocalypse Now]]*, der stjernene Marlon Brando og Robert Duvall fra *Gudfaren* også var ledende skuespillere. Innspillingen av denne antikrigsfilmen varte fra 1976 til 1979, og det var til tider konflikter mellom ham og United Artists. Filmen ble likevel en stor økonomisk og kunstnerisk suksess. *Apocalypse Now* fikk også en varig kultstatus.

Etter den kostbare fiaskoen *[[One from the Heart]]* (1982) innspilte Coppola slike filmer som kunne innbringe nok til å kvitte seg med gjelden. I 1983 kom på bakgrunn av S. E. Hinton romaner, *Coming-of-Age*-filmene *[[The Outsiders]]* og *[[Rumble Fish]]*. Skuespillerne, blant dem Brat Pack, var unge stjerner den gang. *The Outsider* fikk svake kritikker, men innbragte masse penger, mens den svart-hvite *Rumble Fish* ikke slo an. Hans *[[The Cotton Club (film)|The Cotton Club]]*, som han hadde store forhåpninger til, ble også en fiasko, og Coppola spilte så inn *[[Peggy Sue Got Married]]*. Han var imidlertid havnet i en fiaskospiral; lite hjalp.  

Slik var det også med barnefilmen *Jack* med Robin Williams og John-Grisham-filmatiseringen *[[Regnmakeren]]*. I 2007 kom den mer personlige filmen *[[Youth without Youth]]*, om alder, død, angst, kjærlighet, språk, prehistorie, drøm, reinkarnasjon og atomvåpen. Den var digitalt innspilt og ble høyt verdsatt i Les Cahiers du cinéma, men i USA slo den ikke an.

### Som produsent
Coppola produserte mange filmer for andre regissører, som George Lucas' *[[American Graffiti]]* (1973), Akira Kurosawas *[[Kagemusha – generalens dobbeltgjenger|Kagemusha]]* (1980), Godfrey Reggios *[[Koyaanisqatsi]]* (1983), Paul Schraders **' (1985) og [[Tim Burton]]s ''[[Sleepy Hollow (film)|Sleepy Hollow]]'' (1999). [[Jack Clayton]]s prisbelønte ''[[Den store Gatsby (1974)|The Great Gatsby]]'' (1974) var det Coppola som skrev dreieboken til. Han klarte med denne å adaptere til Hollywoods behov en film som var tro mot Fitzgeralds roman, noe blant annet [[Truman Capote]] ikke hadde fått til.

Det Coppola senere skulle ta inn penger på, ble fremfor alt hans vingods.

== Utvalgt filmografi ==

* ''[[Dementia 13]]'' ([[1963]])
* ''[[The Terror (1963)|The Terror]]'' ([[1963]])
* ''[[Du er stor gutt nå!]]'' ([[1966]])
* ''[[Finian's Rainbow]]'' ([[1968]])
* ''[[Flyktig som regnet]]'' ([[1969]])
* ''[[Gudfaren]]'' ([[1972]])
* ''[[Avlyttingen]]'' ([[1974]])
* ''[[Gudfaren 2|Gudfaren del 2]]'' ([[1974]])
* ''[[Apokalypse nå!]]'' ([[1979]])
* ''[[Elskede, jeg hater deg]]'' ([[1982]])
* ''[[The Outsiders]]'' ([[1983]])
* ''[[Rumble Fish]]'' ([[1983]])
* ''[[The Cotton Club]]'' ([[1984]])
* ''[[Peggy Sue ble gift]]'' ([[1986]])
* ''[[Stenparken]]'' ([[1987]])
* **' (1988)
* *[[Gudfaren del III]]* (1990)
* *[[Bram Stoker's Dracula]]* (1992)
* *[[Jack (1996)|Jack]]* (1996)
* *[[Regnmakeren]]* (1997)
* *[[Youth Without Youth]]* (2007)
* *[[Tetro]]* (2009)
* *[[Twixt]]* (2011)
* *Megalopolis* (2023)

## Referanser


## Eksterne lenker
* 
*